Талдықорған әкімдігі сыбайлас жемқорлық тәуекелі жоғары орта болып танылды
DATE: 08:36, 27 Желтоқсан 2023 | GMT +5
TITLE: Талдықорған әкімдігі сыбайлас жемқорлық тәуекелі жоғары орта болып танылды
URL: https://kaz.inform.kz/news/taldikorgan-akmdg-sibaylas-zhemkorlik-tauekel-zhogari-orta-bolip-tanildi-e4f1bf/
META: DATE: 08:36, 27 Желтоқсан 2023 | GMT +5
TOTAL WORDS: 259
AUTHOR(S):
TEXT: Өңірде 2022 жылдан бастап Сыбайлас жемқорлыққа қарсы қызмет департаменті өз қызметін негізгі салалардағы сыбайлас жемқорлық тәуекелдерін азайтуға, халық мүддесін қорғауға және бюджетке келтірілген залалдың алдын алуға бағыттап отыр. Өткізілген сыбайлас жемқорлық тәуекелдерін ішкі талдау және сыбайлас жемқорлыққа қарсы мониторинг нәтижесінде біршама ұсынымдар іске асырылды. Нәтижесінде өңірдегі экологиялық құқық бұзушылық үшін аса ірі көлемдегі әкімшілік айыппұлдар салынып, бюджет қаражаты кері қайтарылды. Жақында Сыбайлас жемқорлыққа қарсы қызмет Талдықорған қаласы бойынша сыбайлас жемқорлық тәуекелдерінің картасын іске асыру туралы есебін жария етті. - Жетісу облысының сыбайлас жемқорлық тәуекелдері картасына сәйкес, Талдықорған қаласы әкімдігінің жер учаскелерін беру саласында жүргізілген сыртқы талдау аясында анықталған жалған шешімдерінің фактілері қисынды қорытындыға ие болды, - дейді Сыбайлас жемқорлыққа қарсы іс-қимыл агенттігінің Жетісу облысы бойынша департаментінің басшысы Оралбек Жұмағалиев. Жер инспекциясы жер учаскелерін жеке меншікке беру туралы 27 қаулының бұрмаланғанын растады. Қылмыстық іс қозғалды. Сондай-ақ, тұрғын үй секторында 2022 жылы тұрғын үй беру және басымдық мәселелерінде әлеуметтік шиеленісті жеңілдету мақсатында сыбайлас жемқорлыққа қарсы мониторинг қорытындысы жүргізілді. Биыл мемлекеттік тұрғын үй қорынан заңсыз берілген 71 пәтер кері қайтарылды, сотқа 200-ден астам талапарыз түсіп, заңсыз кезекте тұрған 2664 пәтер иелері тізімнен шығарылды. Осылайша сыбайлас жемқорлыққа қарсы мониторинг материалдары қылмыстық іс қозғауға негіз болды. Оның шеңберінде 1, 3 млрд теңгенің 282 пәтері әкімдік балансына қайтарылды. Білім беру саласы бойынша да қала аудандарының 100% оқумен қамтылуы сыртқы талдаумен қамтамасыз етіліп, 270 млн теңгеге жуық ұрлық әшкереленді. Ішкі мемлекеттік аудит органдарының мәліметінше, қазірдің өзінде 89, 6 млн теңге өтелді. 3 аудан бойынша сотқа дейінгі тергеу амалдары жүргізіліп, бір іс сотқа жолданды. Жалпы, әкімшілік практика бойынша өндіріп алынған айыппұлдар сомасы 3 864 000 теңгеге жеткен
